Előterjesztés Zalakaros Város Önkormányzat Képviselőtestülete 2024. február 22-én tartandó ülésére
Napirend címe: Zalakarosi Óvoda és Bölcsőde igazgatójának ismételt megbízatása
Előterjesztést készítette: Torma László aljegyző
Tisztelt Képviselőtestület!

Zalakaros Város Önkormányzat Képviselőtestülete 152/2019. (V.16.) számú határozatával Baloghné Fábos Évát bízta meg a Zalakarosi Óvoda és Bölcsőde intézményvezető feladatainak ellátásával 2019. június 1. napjától 2024. július 1. napjáig terjedő határozott időre.
A pedagógusok új életpályájáról szóló 2023. évi LII. törvény 37. § (1) bekezdése alapján nyilvános pályázatot kell kiírni, ha ez a munkáltató, állami fenntartású köznevelési intézmény esetén az igazgató javaslatára a fenntartó döntése alapján a munkakör betöltéséhez szükséges. Igazgatói megbízás nyilvános pályázat alapján adható, kivéve az egyházi és magán fenntartású köznevelési intézmény igazgatóját. Ettől eltérően, a második igazgatói ciklus esetén a pályázat mellőzhető, ha az igazgató ismételt megbízásával a fenntartó és a nevelőtestület egyetért.
Az intézmény nevelőtestülete és az intézményegységek képviselői egyetértenek a jelenlegi vezető ismételt megbízatásával. 
Tekintettel arra, hogy Baloghné Fábos Éva jelenleg első vezetői ciklusát tölti, a nevelőtestület és az intézményegységek képviselői egyetértenek a jelenlegi vezető ismételt megbízatásával, amennyiben a képviselőtestület is egyetért az ismételt megbízással, a pályázat kiírása mellőzhető.

Az előterjesztés javasolja a jelenlegi intézményvezető megbízását további 5 évvel meghosszabbítani.
Határozati javaslat:
1./ Zalakaros Város Önkormányzat Képviselőtestülete a pedagógusok új életpályájáról szóló 2023. évi LII. törvény 37. § (1) bekezdése alapján úgy határoz, hogy pályázat kiírása nélkül megbízza Baloghné Fábos Évát a Zalakarosi Óvoda és Bölcsőde igazgatói feladatainak ellátásával 2024. július 2. napjától 2029. július 1. napjáig.
Határidő:             2024. június 30.
Felelős:               Novák Ferenc polgármester

Operatív felelős: Márkiné Rákóczi Erzsébet személyzeti és önkormányzati referens
Zalakaros 2024. február 8.
Novák Ferenc

 polgármester
